वंशीधर नगर(गढ़वा) : नप क्षेत्र के वार्ड 10 पुरैनी ग्राम में सोमवार को प्राथमिक विद्यालय के पास केंद्र सरकार द्वारा चलाई जा रही आयुष्मान भारत योजना के 200 लाभुको के बीच कार्ड का वितरण वार्ड पार्षद ललिता देवी एम पी डब्लू दिलीप कुमार सहिया शिला देवी ने संयुक्त रूप से किया। कार्ड के वितरण के बाद वार्ड पार्षद ललिता देवी ने उपस्थित लोगों को बताया कि आपको जो कार्ड दिया गया है वह आपके परिवार के किसी भी सदस्य के गंभीर बीमारी से ग्रसित होने पर पांच लाख तक का खर्च संबंधित सेवा संस्थान में करा सकते है। उन्होंने बताया कि यह कार्ड उन्ही लोगो को मिला है जिनका नाम बीपीएल सूची में है या जिनके पास राशन कार्ड है, वे स्वतः इस योजना से जुड़ चुके है। मौके पर राहुल देव पाल बासपा प्रखंड अध्यक्ष दिनेश राम कृष्णा पाल सरयू बैठा सुमिंत्रा देवी शारदा देवी सीताराम पाल सकलदीप बैठा जमुना बैठा सुकुल बैठा सहित बड़ी संख्या में ग्रामीण उपस्थित थे।